《寄吴所与》
明代·萧翀

南溪流水北溪云，无限新愁总忆君。
鸿雁归时天杳杳，鹧鸪啼处雨纷纷。
郎官湖口江流合，武姥峰头树色分。
相去只缘三十里，此生何事苦离群。

作者简介：（1339—1410）明初江西泰和人，字鹏举。少孤，好学，从学于刘子高。洪武十四年以贤良应制，赋《指佞草诗》，称旨。授苏州府同知，历山东盐运副使，以勤俭廉介称。